**Praktika tüüpjuhend**

|  |  |
| --- | --- |
| *Õppeaine kood ja nimetus*  RAR2512 Töökeskkonna praktika | |
| 1. Maht | **12 EAP, 8 nädalat** (1 EAP võrdsustatakse 26 tunni tööga, sh iseseisev töö, mis kulub näiteks praktikaaruande koostamisele) |
| **2. Kontrollivorm** | Arvestus |
| **3. Praktika eesmärgid** | Tutvumine töökorraldusega, teostatavate tööde ja tööohutusnõuetega ettevõttes; teadmiste ja õppekeskkonnas saadud praktiliste oskuste rakendamine iseseisva töö käigus otsesel individuaalsel juhendamisel; tööülesannete täitmine sarnastes olukordades; rõhuasetus tööde tehnoloogia tundmisele ja teostuse kvaliteedile, ratsionaalsete töövõtete ja kogemuste omandamine; isikuomaduste kujundamine. |
| **4. Praktika õpiväljundid** | Üliõpilasel on kujunenud iseseisva töö oskused; kujunenud on hoiakud ja vajalikud isikuomadused asumaks tööellu; kujunenud on valmisolek asuda tööle õpitud kutsealal; on omandatud kollektiivis töötamise oskused erinevatel töölõikudel. |
| **5. Läbitud erialaained ja nende õpiväljundid** | RAR 2110 Riski- ja keskkonnaõpetus, RAR2450 Soojusmajandus, RAR0590 Masinatehnika, RAR3090 Soojustehnika, RAR3130 Elektrotehnika, RAR2330 Soojusjõuseadmed, RAR2350 Elektrimasinad, RAR2470 Kõrgepingeseadmed  Üliõpilane  teab töökeskkonna riske ning oskab leida lahendusvõimalusi inimtegevuse negatiivse mõju vähendamiseks ja ohutu töökeskkonna loomiseks oma erialavaldkonnas; teab energiatarbimist maailmas, Eestis ja seda mõjutavaid tegureid; elektrienergia, hüdro- ja tuumaenergia tootmise majanduslikke aspekte.  tunneb elektrienergia ja soojuse hindasid, nende kujundamise põhimõtteid; kohalike kütuste ja nende kasutamise majanduslikkust.  teab soojuse tootmise investeeringute väärtustamise meetodeid: energiasääst, energiasäästualaste investeeringute väärtustamine ja nende analüüs;  omab teadmisi mehaanika ja tugevusõpetuse alalt, mehhanismide elementide tööpõhimõtetest ja ehitusest ning kasutusaladest  tunneb elektrotehnika põhialuseid, elektriseadmete, -masinate ning -aparaatide ehitust, tööpõhimõtteid ja kasutusalasid;  tunneb soojustehnika põhielemente, struktuuri, oskab analüüsida soojustehnika protsesse; omab laboris töötamise kogemust;  teab soojusjõuseadmete keskkonnamõjusid;  oskab eristada toimuvaid termodünaamilisi protsesse erinevates soojusjõuseadmetes;  teab auru- ja veekatlaid, auru- ja gaasiturbiiniseadmeid ja nende jääksoojuse kasutamist soojuse tootmisel;  teab elektri ja soojuse koostootmisest;  saab ülevaate kõrgepinge katse- ja mõõteseadmetest, välis- ja siseisolatsioonist, orienteerub eri tüüpi liigpingetes ja diferentseerib neid. |
| **6. Praktika korraldus ja arvestamine** | Praktika üldine korraldus on sätestatud TTÜ õppekorralduse eeskirjas.   * 1. Praktikakoha leiab üldjuhul üliõpilane ise, vajadusel abistavad koha leidmisel praktika kuraatorid, õppetalitus ning välispraktika puhul Erasmuse koordinaator.   2. Praktikat on võimalik läbida ka TTÜ instituutides ja asutustes.   3. Praktika ülesanded peavad toetama praktikaainele seatud õpiväljundite saavutamist. Küsimuste tekkimisel tuleks konsulteerida oma praktikakuraatoriga.   4. Erasmuse programmi raames sooritatava välispraktika puhul lähtutakse kokkulepitud protseduurireeglitest.   5. Praktika arvestamiseks esitab üliõpilane oma praktikakuraatorile vormikohase avalduse, praktikakoha juhendaja hinnanguvormi ja praktikaaruande. Üliõpilane kaitseb oma aruannet avalikul seminaril. Praktika kaitsmise kuupäevad tehakse tudengitele teatavaks iga semestri alguses. |
| **7. Üliõpilase kohustused seoses praktikaga** | **Üliõpilane on kohustatud:**   * 1. Esitama praktika tüüpjuhendi praktikakohapoolsele praktika juhendajale.   2. Hoidma kinni tähtaegadest, mis on seotud praktikale asumise, praktikaülesannete täitmise ja praktika aruandluse esitamisega.   3. Informeerima praktikakoha- ja kolledžipoolset juhendajat praktika vältel tekkinud probleemidest.   4. Täitma kohusetundlikult ja korrektselt praktikakohapoolse juhendaja, samuti teiste tööd juhtima volitatud isikute korraldusi ja vastutama oma tegevuse tulemuste eest võrdselt koosseisuliste töötajatega.   5. Hoidma praktikakoha äri- ja ametisaladusi ning head mainet. |
| **8. Praktika hindamiskriteeriumid** | Praktika arvestamiseks esitatakse aruanne, mis peab sisaldama ülevaadet praktikaettevõttest, praktikandi töö kirjeldust ja hinnangut praktika kohta (nimetus või kirjeldus), töömahtu tundides ja juhendaja allkirja. Praktika hindamisel võetakse arvesse praktika ülesande täitmise tulemuslikkus, praktikaaruande kaitsmine, praktikakoha juhendaja hinnang praktikaülesande täitmisel ja nõuetekohane praktikadokumentide vormistamine. Seejärel praktika on „arvestatud”.  Praktika on „mittearvestatud” juhul kui:  - praktika ei ole läbitud  - praktikadokumendid ei ole vormistatud  - praktikaaruanne ei ole kaitstud  Praktikadokumendid on praktikaleping, praktikakoha juhendaja hinnanguvorm, praktikaaruanne. |
| **9. Praktikaaruanne**  (praktikandi analüüsiv kokkuvõte praktikal omandatust ning iseenda arengust) | Aruande koostamisel on soovitatav   * 1. Struktureerida aruanne tüüpjuhendi punktis kümme fikseeritud nõuetest lähtuvalt.   2. Töö vormistamisel lähtuda kolledži kirjalike tööde vormistamise juhendi nõuetest.   3. Anda hinnang praktika eesmärgipärasusele ning tulemuslikkusele.   4. Anda hinnang iseendale.   5. Anda ülevaade praktika käigust ja analüüsida praktika eesmärkide täitmist. |
| **10. Praktikaaruande struktuur** | 1. **Sissejuhatus**   1.1. Praktika eesmärkide ja ülesannete püstitus;  1.2. Valitud praktikakoht – valikukriteeriumid.   1. **Praktikakoha tegevuse analüüs**   2.1. Praktikakoha kirjeldus: tegevusala, peamised pakutavad tooted ja teenused, struktuur, töötajate arv, turupositsioon Eestis ja laiemalt;  2.2. Tööprotsessi kirjeldus ja korraldus;  2.3. Praktikandi töölõigu kirjeldus.   1. **Ülevaade praktika käigust (sh eneseanalüüs)**   3.1. Hinnang ettevalmistusele: teoreetilise ja praktilise ettevalmistuse tase praktika sooritamiseks – tugevad ja nõrgad küljed;  3.2. Hinnang toimetulekule: praktika käigus sooritatud tööde ja tegevuste loetelu ning tööülesannetega toimetuleku analüüs;  3.3. Nimeta, mida praktika käigus juurde õppisid. Hinnang uutele teadmistele ja oskustele.   1. **Hinnang praktikakohale:**    1. Hinnang juhendamisprotsessile ja –käigule;    2. Valitud praktikakoha sobivus praktika eesmärkide täitmiseks. 2. **Kokkuvõte praktikast**    1. Ülevaade praktika käigust ning tulemustest;    2. Lähtuvalt praktika eesmärkidest anda hinnang praktika tulemustele ja praktika eesmärkide täitmisele. 3. **Lisad**    1. Kohustuslik lisa: Praktikakoha juhendaja hinnanguvorm    2. Skeemid, joonised, tabelid, fotod, koopiad vajalikest dokumentidest. |
| **11. Praktika leping** | * 1. Vajadusel või praktikakoha nõudel võib praktika sooritamiseks sõlmida kolmepoolse lepingu praktikandi, praktikakoha ja kolledži direktori vahel.   2. Reeglina sõlmib praktikakoht praktikandiga kahepoolse töö- või praktikalepingu.   3. Praktikandi töö tasustamise otsustab praktikakoht (v. a intellektuaalse omandi tekkimise korral). |